钦定古今图书集成/明伦汇编/家范典/第085卷 > 《君子偕老三章》
## 钦定古今图书集成/明伦汇编/家范典/第085卷 > 《君子偕老三章》

言夫人当与君子偕老，故其服饰之盛如此，而雍容自得，安重宽广，又有以宜其象服。今宣姜之不善乃如此，虽有是服，亦将如之何哉？言不称也。

君子偕老，副笄六珈。委委佗佗，如山如河。象服是宜。
子之不淑，云如之何？

玼兮玼兮，其之翟也，鬒发如云，不屑髢也。玉之瑱也，
象之揥也，扬且之晳也，胡然而天也？胡然而帝也？
瑳兮瑳兮，其之展也，蒙彼绉𫄨，是绁袢也。子之清扬，
扬且之颜也。展如之人兮，邦之媛也。